ཞིང་ཆེན་ཡོངས་ཀྱིས་ཁེ་ལས་བརྒྱ་ཡིས་སྡེ་བ་བརྒྱ་ལ་རོགས་རམ་དང་ཁེ་ལས་བརྒྱ་སྡེ་བ་བརྒྱ་ལ་སྦྲེལ་བའི་གནད་འཁེལ་དབུལ་སྐྱོར་གྱི་བྱ་འགུལ་སྒོ་འབྱེད་བྱས་པ་ནས་བཟུང་།འབྲེལ་ཡོད་ལས་ཁུངས་དག་གིས་གདེང་འཇོག་ཚད་མཐོན་པོ་དང་དམངས་གཉེར་ཁེ་ལས་ཁྲོད་ཧུར་ཐག་གིས་ཟབ་ཞུགས་བྱས་པ་རེད།ཞིང་ཆེན་བཟོ་ཚོང་ཟུང་འབྲེལ་གྱི་མཛུབ་སྟོན་འོག་མཚོ་སྔོན་ཧྥུ་དབྱིན་སྡེ་ཚོགས་ཀྱི་སྐུལ་སློང་འོག་མཚོ་སྔོན་དར་རྒྱས་ཡིད་རྟོན་དངུལ་འཇོག་འཕེལ་རྒྱས་ཚད་ཡོད་ཀུང་ཟིས་སྟོང་སྐོར་རྫོང་ཏ་ཧྭ་གྲོང་བརྡལ་ཞིན་ཧྲིན་སྡེ་བ་དང་ཉི་ཟླ་ཤང་ཀ་ཀྲོང་སྡེ་བར་གྲོས་མཐུན་གན་རྒྱ་བཞག་རྗེས་ཕྱོགས་གཅིག་ནས་སྡེ་བའི་དབུལ་ཕོངས་ཁྱིམ་ཚང་ལ་དོ་ཁུར་བྱས་ནས་ཁོ་ཚོར་སྤྱི་ཕན་ཞལ་འདེབས་མ་དངུལ་གནང་བ་རེད།ཡང་ཕྱོགས་གཞན་ཞིག་ནས་སྡེ་བའི་ནང་གི་གསོ་སྤེལ་མཉམ་ལས་ཁང་གི་ཚོང་གཉེར་གྱི་དོན་དངོས་ལ་རྒྱུས་ལོན་བྱས་ཤིང་།མཉམ་ལས་ཁང་དེས་ནོར་ལུག་གི་ཤ་ཉོ་འཚོང་བྱེད་པའི་རྣམ་པ་བེད་སྤྱད་ནས་ཐོན་ལས་མཉམ་ལས་སྤེལ་བ་རེད།